Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 1. Az Ötv. 33/C. § (2) bekezdése szerint a bíróság eljárása során a polgári perrendtartásról szóló 1952. évi III. törvény
Paragraph Index: 1080

111. § szerint nem a Pp. XX. Fejezetének (Közigazgatási perek) szabályait kell alkalmazni. A polgármester tisztsége nem a polgári jog alapján keletkezik, áll fenn és szûnik meg. Az Ötv. 9. § (1) bekezdésének elsõ mondata valóban úgy rendelkezik, hogy „az önkormányzat jogi személy.” A második azonban rögtön leszögezi, hogy „az önkormányzati feladat- és hatáskörök a képviselõ-testületet illetik meg.” A harmadik mondat szerint „a képviselõ-testületet a polgármester képviseli.” Mivel az önkormányzat, mint a polgári jog szerinti jogi személy hatáskörei a képviselõ-testületet illetik meg, hatásköri értelemben a képviselõ-testület jeleníti meg az önkormányzatot. Ezt hangsúlyozzák az Alkotmány 44/A. §-a szerinti alapjogok is, melyek a képviselõ-testület hatásköreiként nyertek megfogalmazást. A fentiekkel összhangban mondja ki azt az Ötv. 33/C. § (1) bekezdése, hogy a keresetet a képviselõ-testület nyújthatja be. E rendelkezés a per megindítására és vitelére külön, sajátos jogosultságot teremt, mely alapján nem az önkormányzat válik a per felperesévé, hanem a képviselõ-testület. E szabályozás indoka az is, hogy a felperes és az alperes közötti jogvita nem az önkormányzattal szemben (az ellen), hanem az önkormányzaton belül zajlik. Ezt az értelmezést támasztja egyébként alá az is, hogy az Ötv. 11. § (3) bekezdése a képviselõ-testület által, önkormányzati hatósági ügyben hozott határozat elleni bírósági felülvizsgálat esetén külön rendelkezést tartalmaz, mely szerint „a pert az önkormányzat ellen kell indítani.” Hasonlóan rendelkezik az Ötv. 99. § (3) bekezdése is a közigazgatási hivatal vezetõje által az önkormányzat elleni indított per esetében.

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes